19.12.2022
FI
Euroopan unionin virallinen lehti
L 323/99
KOMISSION PÄÄTÖS (EU) 2022/2494, annettu 9 päivänä joulukuuta 2022, kolmannen viiteajanjakson suorituskykytavoitteiden tarkistamista koskevan Liettuan toimittaman pyynnön hyväksymisestä (tiedoksiannettu numerolla C(2022) 8985) (Ainoastaan liettuankielinen teksti on todistusvoimainen) (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhtenäisen eurooppalaisen ilmatilan toteuttamisen puitteista 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (puiteasetus) (1) ja erityisesti sen 11 artiklan 3 kohdan c alakohdan,
ottaa huomioon yhtenäisen eurooppalaisen ilmatilan suorituskyvyn kehittämisjärjestelmästä ja maksujärjestelmästä sekä täytäntöönpanoasetusten (EU) N:o 390/2013 ja (EU) N:o 391/2013 kumoamisesta 11 päivänä helmikuuta 2019 annetun komission täytäntöönpanoasetuksen (EU) 2019/317 (2) ja erityisesti sen 18 artiklan 1 kohdan,
sekä katsoo seuraavaa:
YLEISIÄ NÄKÖKOHTIA
(1)
Asetuksen (EY) N:o 549/2004 11 artiklan mukaan on perustettava lennonvarmistuspalvelujen suorituskyvyn kehittämisjärjestelmä, johon sisältyvät kansalliset suorituskykysuunnitelmat, joissa asetettavien sitovien suoritusky­ kytavoitteiden on oltava yhteneväisiä komission kyseiselle viiteajanjaksolle hyväksymien unionin laajuisten tavoitteiden kanssa.
Näitä suorituskykysuunnitelmia koskevat yksityiskohtaiset säännöt vahvistetaan täytäntöönpa­ noasetuksessa (EU) 2019/317.
Komissio arvioi asetuksen (EY) N:o 549/2004 11 artiklan 3 kohdan c alakohdan mukaisesti jäsenvaltioiden vahvistamien suorituskykytavoitteiden yhteneväisyyden vastaavien unionin laajuisten suorituskykytavoitteiden kanssa.
(2)
Komissio hyväksyi 13 päivänä huhtikuuta 2022 päätöksen (EU) 2022/769 (3), jossa se totesi, että Liettuan tasavallan, jäljempänä ’Liettua’, toimittamaan kolmatta viiteajanjaksoa koskevaan suorituskykysuunnitelmaluonnokseen sisältyvät suorituskykytavoitteet olivat yhteneväisiä unionin laajuisten suorituskykytavoitteiden kanssa.
Liettua hyväksyi päätöksen (EU) 2022/769 perusteella virallisesti kolmannen viiteajanjakson suorituskykysuunnitelmansa täytäntöönpanoasetuksen (EU) 2019/317 16 artiklan a alakohdan mukaisesti.
(3)
Liettua toimitti 26 päivänä elokuuta 2022 komissiolle pyynnön tarkistaa sen reitinaikaista kapasiteettia ja reitinaikaista kustannustehokkuutta koskevia suorituskykytavoitteita kalenterivuosiksi 2022–2024 täytäntöönpa­ noasetuksen (EU) 2019/317 18 artiklan 1 kohdan a alakohdan ii alakohdan perusteella.
(1) EUVL L 96, 31.3.2004, s. 1.
(2) EUVL L 56, 25.2.2019, s. 1.
(3) Komission päätös (EU) 2022/769, annettu 13 päivänä huhtikuuta 2022, Liettuan Euroopan parlamentin ja neuvoston asetuksen (EY) N:o 549/2004 mukaisesti toimittamaan suorituskykysuunnitelmaluonnokseen sisältyvien suorituskykytavoitteiden johdonmukai­ suudesta kolmannelle viiteajanjaksolle vahvistettujen unionin laajuisten suorituskykytavoitteiden kanssa (EUVL L 139, 18.5.2022, s. 116).